29/04/2021 | Administración LocalMunicipal
As Pontes de García Rodríguez
Secretaría
Decreto da Alcaldía de delegación de determinadas atribucións na concelleira Elena López Seco

-A Resolución do 25 de setembro do ano 2015 da Asemblea Xeral de Nacións Unidas de aprobación da Axenda 2030. -As normas de funcionamento e organización da rede de entidades locais para desenvolver os obxectivos de desenvolvemento sostible da axenda 2030. -A proposta de acordo de data 09/11/2020, que asina a concelleira-delegada especial de Turismo, Consumo, Hostelería e Comercio. O Pleno da Corporación Municipal, en sesión extraordinaria urxente que tivo lugar o 23/11/2020, aprobou a proposta para a implementación da Axenda 2030, neste concello. A parte dispositiva do dito acordo, sinala: 1º) O Concello das Pontes de García Rodríguez comprométese a adoptar a axenda 2030 de Nacións Unidas, así como mobilizar os medios oportunos para a implementación dos Obxectivos de Desenvolvemento Sostenible, alcanzar as súas metas e garantir a súa transversalidade.2º) Adherirse expresamente á Red de Entidades Locales para la Agenda 2030 da Federación Española de Municipios y Provincias cumprimentando a tal efecto o cuestionario correspondente.3º) Que se designe unha Concelleira ou Concelleiro que baixo a dependencia directa do Alcalde se encargue de coordinar as tarefas para a implementación da Axenda, e igualmente que se designe o persoal municipal necesario para levar a cabo as tarefas que elo comporte.4º) Establecer un plan singular para a sensibilización e formación do persoal municipal no coñecemento e implementación da Axenda 2030.5º) Facilitar información, difusión e sensibilización sobre os Obxectivos de Desenvolvemento Sostible entre os veciños e veciñas das Pontes que contemple que a Axenda é cousa de todas e todos, estimulándoos tanto individualmente como a través das súas organizacións para que participen activamente na implementación asumindo os compromisos da Axenda.6º) Organizar talleres e crear espazos que favorezan o coñecemento dos ODS e a súa implementación no ámbito local, coa colaboración de colectivos sociais, culturais e empresariais.7º) Efectuar unha diagnose municipal da situación de partida e, en base ao mesmo, que se elabore unha estratexia para a implementación da Axenda 2030 para o desenvolvemento sostible no concello que prevea a súa execución de maneira coordinada e transversal entre todas as áreas municipais.8º) Promover alianzas con outros territorios, administracións e organizacións para fomentar a cooperación na implementación da Axenda, singularmente contemplar o logro dos ODS nas actividades de Cooperación Internacional para el Desenvolvemento.9º) Que se prevexan no orzamento municipal os medios necesarios para executar o presente acordo.10º) Facultar ao alcalde expresamente para executar o presente acordo O artigo 21.1. b) da Lei 7/1985, do 2 de abril, reguladora das bases do réxime local (LRBRL) atribúelle ao alcalde a competencia para representar ao concello. O artigo 21.1. s) da mesma lei reflicte a competencia residual da Alcaldía respecto daquelas competencias que expresamente lle atribúan a leis e aquelas que a lexislación do Estado ou das comunidades autónomas asignen ao concello e non atribúan a outros órganos municipais. A delegación de competencias específicas en calquera concelleiro ou concelleira por parte da Alcaldía regúlase nos artigo 23.4 da LRBRL e 43.5 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais. No presente caso faise preciso conferir unha delegación especial para un asunto determinado ao abeiro do artigo 43.5. a) do ROF. Por todo iso, a través do presente decreto, RESOLVO: 1º) Delegar na concelleira Elena López Seco (concelleira-delegada especial de Turismo, Consumo, Hostalería e Comercio) a atribución para coordinar as tarefas de implimentación da Axenda 2030, baixo a dependencia directa da Alcaldía.2º) Esta resolución que será efectiva desde o día seguinte á data do presente Decreto, seralle notificada á concelleira interesada á que se lle fai saber que, de acordo co disposto no artigo 114.1 do ROF, a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.3º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 256/1986, do 28 de novembro.4º) Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de Paulo Rogerio Whelan Severi, 26 de abril de 2021 A concelleira-delegada especial de Organización Interna e Medios Locais Kaila Sanchez Agustino Diaz Cacho